Bosna i Hercegovina

Federacija Bosne i Hercegovine

Županija Posavska

Općina Orašje

Općinsko vijeće

Komisija za dodjelu javnih priznanja

Broj: 01-05-685/17

Orašje, 06.06.2017. godine

Na temelju članka 10. Odluke o javnim priznanjima Općine Orašje („Službeni glasnik Općine Orašje“ broj 10/07) Komisija za dodjelu javnih priznanja upućuje

**J A V N I P O Z I V**

**za predlaganje kandidata za dodjelu priznanja Općine Orašje u 2017. godini**

1. PREDMET JAVNOG POZIVA

U cilju javnog isticanja pravnih i fizičkih osoba i pojedinaca za iznimne zasluge i doprinos od osobitog značenja za razvoj i ugled općine Orašje, a osobito za uspjehe i rezultate ostvarene u unapređivanju gospodarstva, znanosti, kulture i drugih područja društvenog života, Općina Orašje upućuje javni poziv za predlaganje kandidata za dodjelu priznanja Općine Orašje u 2017. godini i to: Zlatne plakete, Zahvalnice i Priznanja počasnog građanina.

Zlatna plaketa općine Orašje je priznanje koje se dodjeljuje za najviše zasluge i doprinos u promicanju gospodarstva, znanosti, kulture i drugih područja društvenog života općine Orašje. Zlatnu plaketu čini kvalitetno dizajnirana plaketa i novčana nagrada u visini 2.000,00 KM.

Zahvalnicaopćine Orašje je priznanje koje se dodjeljuje za izuzetna postignuća u promicanju gospodarstva, znanosti, kulture i drugih područja društvenog života općine Orašje.

Zahvalnicu čini kvalitetno dizajnirana plaketa i novčana nagrada u visini 500,00 KM.

Priznanje „Počasni građanin“ dodjeljuje se pojedincu koji nije građanin općine Orašje, ali se svojim angažmanom zalaže za dobrobit općine Orašje kao cjeline, te promicanje njenog položaja i ugleda u zemlji i inozemstvu. Priznanje „Počasni građanin“ čini povelja.

U jednoj kalendarskoj godini može se dodijeliti najviše jedno priznanje, za svaku oblast društvenog života.

Istoj pravnoj ili fizičkoj osobi moguće je dodijeliti samo jedno priznanje u tijeku jedne godine.

Javna priznanja se ne mogu dodijeliti:

-uposlenicima Općine Orašje za rezultate ostvarene u obavljanju poslova predviđenih opisom radnog mjesta,

-pojedincu ili osobi kojem je isto dodijeljeno u prethodnih pet godina.

1. UVJETI KOJI MORAJU ISPUNITI KANDIDATI ZA DODJELU PRIZNANJA

Priznanja se mogu dodijeliti građanima, gospodarskim subjektima, ustanovama, udruženjima i drugim fizičkim i pravnim osobama koje imaju prebivalište ili sjedište na području općine Orašje.

Priznanja se izuzetno mogu dodijeliti i osobama koje nisu s područja općine Orašje, kao i stranim državljanima i organizacijama, ako su njihovi rezultati posebno doprinijeli razvoju i ugledu općine.

Pod zaslugama i dostignućima podrazumijeva se da su pravne i fizičke osobe i pojedinci:

* ostvarili izuzetne rezultate u radu,
* uposlili veliki broj radnika, prema podacima Zavoda za MIO,
* ulagali u proširenje proizvodnih kapaciteta,
* postigli izuzetne rezultate u oblasti nauke, kulture, obrazovanja, sporta, zdravstva, zaštiti radne i prirodne okoline i razvoju dobrih međuljudskih odnosa,
* dali izuzetan doprinos u ostvarenju prava građana,
* posebno doprinijeli razvoju lokalne samouprave i poboljšanju uvjeta života u zajednici,
* doveli u opasnost svoj život spašavajući druge osobe i materijalna sredstva,
* kao donatori humano postupali prema pojedincima i kolektivima,
* inovatori na tehničkim i drugim unapređenjima,
* postigli posebne rezultate u oblasti poljoprivredne proizvodnje,
* dali doprinos u drugim područjima života i rada.

1. NAČIN PREDLAGANJA KANDIDATA ZA DODJELU PRIZNANJA

Prijedlog za dodjelu priznanja mogu podnijeti vijećnici, radna tijela Općinskog vijeća Orašje, Općinski načelnik, vijeća Mjesnih zajednica, građani, udruženja građana, poduzeća, ustanove, političke stranke, druga tijela i osobe koji imaju prebivalište ili sjedište na području općine Orašje.

Prijedlog za dodjelu priznanja podnosi se u pisanom obliku i mora sadržavati cjelovite i detaljne podatke o djelima i zaslugama za predloženo priznanje, a osobito:

* podatke o podnositelju prijedloga,
* životopis odnosno podatke o osobi koja se predlaže za dodjelu priznanja,
* jasno obrazloženje zasluga zbog kojih se predlaže za priznanje,
* odgovarajuću dokumentaciju kojom se potvrđuje obrazloženje (npr. objavljeni rad, članci, analize, prikazi, kritike stručnog i drugog tijela, natjecateljski rezultati, nagrade i drugo).

U prijedlogu se može navesti vrsta priznanja za koju se netko predlaže, ali taj prijedlog ne obvezuje Komisiju za dodjelu priznanja u pogledu vrste priznanja za koje će nekog predložiti Općinskom vijeću.

Na zahtjev Komisije, podnositelj prijedloga dužan je naknadno dostaviti dopunske podatke i dokumentaciju.

Prijedlozi se dostavljaju u propisno zatvorenoj koverti, osobno na protokol u Šalter sali Općine Orašje ili putem pošte na adresu: Općina Orašje, Treća ulica broj 45., 76270 Orašje, uz naznaku: „Prijedlog kandidata za dodjelu javnog priznanja – ne otvarati, otvara Komisija!“.

Krajnji rok za podnošenje prijedloga je 07.07.2017. godine do 15,00 sati.

Neblagovremene i nepotpune prijave neće se uzimati u razmatranje.

1. POSTUPAK ZA DODJELU PRIZNANJA

Postupak za dodjelu javnih priznanja provodi Komisija za dodjelu javnih priznanja koja predlaže listu kandidata za dodjelu Općinskom vijeću Orašje.

Javna priznanja dodjeljuju se odlukom Općinskog vijeća, a uručuju se na svečanoj sjednici Općinskog vijeća Orašje za Dan općine - 23. listopada.

Sve ostale informacije se mogu dobiti u Općini Orašje - Komisija za dodjelu javnih priznanja ili Služba za stručne i zajedničke poslove, osobno ili na telefon broj: 031-712-322 ili e-mail: [opcina@orasje.ba](mailto:opcina@orasje.ba)

Predsjednik Komisije

za dodjelu priznanja

\_\_\_\_\_\_\_\_\_\_\_\_\_\_\_\_\_

Josip Živković